# **D-LoT E-Learning Course**

# MODULIS II

SOCIĀLO PAKALPOJUMU UN POLITIKU ATTĪSTĪBA EIROPĀ

Saturs

[MĀCĪBU PROCESA REZULTĀTI: 2](#_Toc440290992)

[GALVENĀS MODUĻA ATZIŅAS 2](#_Toc440290993)

[II.1 Sociālo pakalpojumu mainīgā loma 2](#_Toc440290994)

[II.1.1 Sociālo pakalpojumu definīcija Eiropā 2](#_Toc440290995)

[II.1.2 Īsa cilvēktiesību vēsture 3](#_Toc440290996)

[II.1.3 Cilvēktiesību ietekme uz sociāliem pakalpojumiem 4](#_Toc440290997)

[II.1.4 ANO Konvencijas ieviešana caur sociāliem pakalpojumiem 5](#_Toc440290998)

[II.2 Sociālo pakalpojumu attīstība 7](#_Toc440290999)

[II.2.1 ANO Konvencijas sekas attiecībā uz sociālajiem pakalpojumiem 7](#_Toc440291000)

[II.2.2 Izpratne par sociālo pakalpojumu kvalitāti 8](#_Toc440291001)

[II.2.3 Sociālie pakalpojumi kā risinājums 9](#_Toc440291002)

[II.3 Pašreizējā sociālo pakalpojumu situācija Eiropā 9](#_Toc440291003)

[II.3.1 Labklājības modeļu dažādība 9](#_Toc440291004)

[II.3.2 Dažādas sistēmas nenozīmē dažādas problēmas 10](#_Toc440291005)

[III.3. Kopējie izaicinājumi sociālajiem pakalpojumiem Eiropā 11](#_Toc440291006)

[II.4 Europas risinājumi Eiropas problēmām 12](#_Toc440291007)

[II.4.1 Eiropas Padomes sniegtie risinājumi 12](#_Toc440291008)

[II.4.2 Risinājumi Eiropas Savienības līmenī 13](#_Toc440291009)

[BIBLIOGRĀFIJA/IETEICAMĀ LITERATŪRA 17](#_Toc440291010)

# AUTORS:

**Thomas Bignal, EASPD politikas un komunikācijas koordinātors**

# MĀCĪBU PROCESA REZULTĀTI:

1. **(Zināšanas)** Pabeidzot mācību kursu, dalībnieki spēs parādīt zināšanas par:
   1. ANO Konvvencijas ietekmiuz sociālajiem pakalpojumiem
   2. Pašreizējo stāvokli sociālo pakalpojumu jomā Eiropā
   3. Eiropas institūciju ietekmi uz sociālo pakalpojumu sniegšanu
2. **(Prasmes)** Pabeidzot mācību kursu, dalībnieki spēs:
   1. Izprast sociālo pakalpojumu lomu ANO Konvencijas īstenošanā
   2. Novērtēt vājās puses valsts līmenī kvalitātes sistēmu izveidē
   3. Izprast Eiropas iestāžu nozīmi, lai rastu risinājumus problēmām
3. **(Attieksme)** Pabeidzot mācību kursu, dalībnieki spēs:
   1. Izprast sociālo pakalpojumu aktīvo lomu ANO Konvencijas īstenošanā
   2. Uzsākt iekšējās diskusijas sociālajos pakalpojumos par to, kā tie var palīdzēt īstenot ANO Konvenciju
   3. Apgūt, kā citās valstīs ir noritējusi šī pāreja.

# GALVENĀS MODUĻA ATZIŅAS

Sociālo pakalpojumu personām ar invaliditāti sniedzējiem jāspēlē aktīva loma pakalpojumu kvalitātes paaugstināšanā un jāveicina, lai sociālo pakalpojumu sistēmas nodrošinātu ANO Konvencijas īstenošanu. Sociālo pakalpojumu sniedzējiem ir jādomā un jārīkojas tā, lai viņi varētu sniegt risinājumus, nevis kavētu personām ar invaliditāti iespējas īstenot cilvēktiesības. Modulis pierāda, ka, neskatoties uz nozīmīgām atšķirībām starp sociālo pakalpojumu sistēmām Eiropā, visas valstis, īstenojot ANO Konvenciju, saskaras ar strīdīgiem jautājumiem. Tas nozīmē, ka invaliditātes jomā ieinteresētajām un iesaistītajām pusēm jāturpina atbalstīt politisku apņemšanos, lai ieviestu ANO Konvenciju visos līmeņos, tostarp Eiropas līmenī.

# II.1 Sociālo pakalpojumu mainīgā loma

## II.1.1 Sociālo pakalpojumu definīcija Eiropā

Eiropas valstīm nav vienotas sociālo pakalpojumu definīcijas. Eiropas Savienības 2006.gada Paziņojums par Eiropas Savienības vispārējās intereses sociāliem pakalpojumiem dod dalībvalstīm brīvību "noteikt [...]vispārējas nozīmes sociālo pakalpojumu definīciju, un noteikt pienākumus un uzdevumus, kas saistīti ar šādiem pakalpojumiem un to organizācijas principus”[[1]](#footnote-1).

Tomēr paziņojumā teikts, ka sociālie pakalpojumi bieži satur vienu vai vairākas no uzskaitītajiem organizatoriskajiem raksturlielumiem:

• darbojas uz solidaritātes pamata  
• ir visaptverošs un personalizēts  
• ir bezpeļņas  
• iekļauj brīvprātīgo darbinieku līdzdalību  
• saistīts ar vietējās kultūras tradīcijām (tuvums starp pakalpojumu sniedzēju un saņēmēju)  
• asimetriskas attiecības starp pakalpojumu sniedzēju un pakalpojumu saņēmēju, ko nevar pielīdzināt "normālām" piegādātāja / patērētāja attiecībām.

Saistībā ar ekonomiskajām, kultūras, vēsturiskajām atšķirībām, visā Eiropā pastāv dažādas izpratnes par sociāliem pakalpojumiem. Tomēr ir izveidojušies divi galvenie modeļi. No vienas puses, ir valstis, kas izmanto šaurāku sociālo pakalpojumu definīciju, vairāk koncentrējoties uz šādu organizāciju aizsargājošo lomu. Tas attiecas uz pakalpojumu sniegšanu jomās, kas saistītas ar aprūpi, mājokli, sociālo drošību un sociālo aizsardzību. No otras puses, ir valstis, kas papildina pirmo izpratni par pakalpojumiem, vairāk koncentrējoties uz cilvēku "spēcināšanu", piemēram, pakalpojumi izglītības vai nodarbinātības jomā.

Šodien ir skaidrs, ka tendence ir lielākās sistēmas daļas pārveide no pirmā "aizsardzības" modeļa uz otro "aizsardzības un spēcināšanas" sociālo pakalpojumu modeli.

## II.1.2 Īsa cilvēktiesību vēsture

Vispārējā cilvēktiesību deklarācija, ko ANO Ģenerālā asambleja pieņēma 1948. gada 10. decembrī, iezīmēja pirmo soli, lai kā politiskās un sociālās dzīves centru noteiktu "cilvēktiesības". Tās preambulā un 1. pantā, deklarācija nepārprotami proklamē visiem cilvēkiem piemītošās tiesības:

„Cilvēktiesību neievērošana un nicinājums noved pie barbariskiem aktiem, kas izraisa sašutumu cilvēces apziņā un pasaulē, kurā cilvēkiem būtu jābauda vārda un pārliecības brīvība un brīvība no bailēm... Visi cilvēki piedzimst brīvi un vienlīdzīgi savā cieņā un tiesībās”.

Turpmākajos 50 gados, kļuva skaidrs, ka ir nepieciešami konkrētāki Starptautiskie līgumi, kas precizētu un labāk definētu dažādās tiesības. Tie ietver tādus līgumus kā, piemēram, Starptautisko paktu par pilsoniskajām un politiskajām tiesībām un Starptautisko paktu par ekonomiskajām, sociālajām un kultūras tiesībām (1966).

Invaliditātes kustība arvien vairāk un vairāk uzstāja uz nepieciešamību izstrādāt ANO Konvenciju, koncentrējoties tieši uz personu ar invaliditāti tiesībām. 1993. gadā ANO Ģenerālā Asambleja vienojās par "Paraugnoteikumiem par vienlīdzīgām iespējām personām ar invaliditāti". Pēc vairāku gadu diskusijām un priekšlikumu izstrādes ANO ietvaros, 2006. gadā tika pieņemta vienprātīga vienošanās par ANO Konvenciju par personu ar invaliditāti tiesībām. Pirmajos piecos tās darbības gados Konvenciju ratificēja 126 valstis.

## II.1.3 Cilvēktiesību ietekme uz sociāliem pakalpojumiem

Paradigmas maiņa uz cilvēktiesībās balstītu pieeju invaliditātes sektorā nozīmēja arī politikas maiņu attiecībā uz personām ar invaliditāti un viņiem sniegtajiem pakalpojumiem. Ir **trīs galvenās politikas** personām ar invaliditāti un pakalpojumiem **paaudzes**:

* Pirmā paaudze: Specializēta & specifiska likumdošana attiecībā uz cilvēkiem ar invaliditāti un pakalpojumiem
* Otrā paaudze: invaliditātes aspektu iekļaušana ikvienā politikas jomā
* Trešā paaudze: gan invaliditātes aspektu iekļaušana ikvienā politikas jomā, gan specifiskas iniciatīvas, lai labāk nodrošinātu cilvēku ar invaliditāti vajadzības.

Šīs trīs paaudzes pierāda uztveres un izpratnes par cilvēku ar invaliditāti lomu attīstību visā pasaulē: pirmā ir vairāk "aizsardzības", otrā ir "spēcinošā", bet tā ne vienmēr pietiekami atzīst cilvēku ar invaliditāti dažādās vajadzības, savukārt trešā "spēcina cilvēkus cik vien iespējams, tomēr atzīstot personu ar invaliditāti dažādās vajadzības ".

Trešā paaudze ir pielikusi punktu debatēm par to vai cilvēkiem ar invaliditāti ir jāsniedz specializēti vai vispārējās pieejamības pakalpojumi; abi šie pakalpojumu veidi ir nepieciešami un viens otru papildina.

## II.1.4 ANO Konvencijas ieviešana caur sociāliem pakalpojumiem

Atbilstoši moduļa "Apvienoto Nāciju Organizācijas Konvencija par personu ar invaliditāti tiesībām un Eiropas tiesiskais konteksts" skaidrojumam, ANO Konvencija uzliek par pienākumu politikas veidotājiem, pakalpojumu sniedzējiem un citām ieinteresētajām pusēm domāt par to, kā nodrošināt, ka personu ar invaliditāti cilvēktiesības tiek ievērotas visās dzīves jomās.

Kaut arī lielākā daļa no ANO Konvencijas pantiem skar pakalpojumu sniedzējus, tomēr trīs no Konvencijas pantiem ir jāuzsver īpaši.

**ANO Konvencijas 19. pants – Patstāvīgs dzīvesveids un iekļaušana sabiedrībā** – uzsver, ka “*visām personām ar invaliditāti ir vienlīdzīgas tiesības dzīvot sabiedrībā ar tādu pašu izvēles brīvību kā citiem cilvēkiem*”. Tradicionāli visā Eiropā sociālo pakalpojumu sniedzējiem bija nozīmīga loma mājokļu pakalpojumu cilvēkiem ar invaliditāti nodrošināšanā. Bieži vien šie mājokļa pakalpojumi spieda cilvēkiem ar invaliditāti dzīvot attālināti no savas ģimenes un vietējās kopienas. Tas bieži noveda pie cilvēku ar invaliditāti tālākas segregācijas un izolācijas. Ir būtiski, lai visas iesaistītās puses – īpaši sociālo pakalpojumu sniedzēji un politikas veidotāji – atspoguļotu un veiktu darbības, lai

* Nodrošinātu personām ar invaliditāti iespējas dzīvot kur un ar ko kopā tās vēlas;
* Attīstītu dažāda veida pakalpojumus mājas vidē, mājokļa pakalpojumus un citus atbalsta pakalpojumus vietējā kopienā un novērstu cilvēku izolāciju no vietējās sabiedrības;
* Nodrošinātu, ka sabiedrībai kopumā pieejamie pakalpojumi un mājokļi, būtu vienlīdz pieejami arī cilvēkiem ar invaliditāti.

**ANO Konvencijas 24. pants – Iekļaujoša izglītība – uzsver** “personu ar invaliditāti tiesības uz izglītību […] bez diskriminācijas un ar vienlīdzīgām iespējām”. Vēsturiski, ar institucionalizētām mājokļa pakalpojumu formām vai specializētām izglītības sistēmām, pakalpojumu nodrošināšanas sistēma ne vienmēr ir devusi pietiekamu ieguldījumu iekļaujošas izglītības attīstībā Eiropā. Visām iesaistītajām pusēm, tai skaitā īpaši pakalpojumu sniedzējiem un politikas veidotājiem, jārīkojas, lai nodrošinātu, ka cilvēki ar invaliditāti

* Tiktu iekļauti vispārējās izglītības sistēmā (bez maksas, nodrošinot saprātīgus pielāgojumus un atbilstošu atbalstu, kā arī ar atbilstoši apmācītiem pedagogiem utt.)
* Tiktu nodrošināta vispārējās augstākā izglītība, profesionālās izglītības, pieaugušo izglītības un mūžizglītības pieejamība.

**ANO Konvencijas 27. pants – Darbs un nodarbinātība** – apliecina “*personu ar invaliditāti tiesības uz darbu vienlīdzīgi ar citiem*”. Agrāk, ar institucionalizētām mājokļa pakalpojumu formām un specializētajām darba formām, pakalpojumu nodrošināšanas sistēma ne vienmēr ir devusi aktīvu ieguldījumu personu ar invaliditāti nodarbinātības veicināšanā. Ir būtiski, lai visas iesaistītās puses – īpaši sociālo pakalpojumu sniedzēji un politikas veidotāji veiktu darbības, lai

* nodrošinātu, ka personām ar invaliditāti ir efektīva pieeja vispārējās un profesionālās orientācijas programmām, darbā iekārtošanas dienestiem un profesionālajai apmācībai un tālākizglītībai
* veicinātu nodarbinātības iespējas un karjeras virzību personām ar invaliditāti darba tirgū (…)
* nodrošinātu personu ar invaliditāti nodarbinātību privātajā un valsts sektorā
* veicinātu profesionālās rehabilitācijas, darba saglabāšanas un darbā atgriešanās programmas cilvēkiem ar invaliditāti.

Kopumā visām iesaistītajām pusēm, tai skaitā sociālajiem pakalpojumiem jāmeklē iespējas ANO Konvencijas īstenošanai, nevis barjeru radīšanai.

# II.2 Sociālo pakalpojumu attīstība

## II.2.1 ANO Konvencijas sekas attiecībā uz sociālajiem pakalpojumiem

**Sadarbība ar vispārējās pieejamības pakalpojumiem**

Sociālo pakalpojumu mainīgā loma ceļā uz cilvēkus spēcinošu modeli ir, protams, vēl vairāk sarežģījusi ap to veidotās sistēmas. Sociālo pakalpojumu sniedzēji vairs nevar turpināt dzīvot izolācijā, nošķirti no citām ieinteresētām sabiedrības pusēm. Sociālo pakalpojumu sniedzējiem ir aktīvi jāsadarbojas ar ieinteresētām sabiedrības pusēm, darba tirgu, izglītības nozari, ar sociālo mājokļu sniedzējiem, u.c. Visiem sociālo pakalpojumu sniedzējiem jāstrādā izmantojot uz ārēju sadarbību vērstu metodoloģiju. Pakalpojumu sniedzējiem, kuri aktīvi darbojas nodarbinātības jomā ir jāsadarbojas ar izglītības nozari, veidojot saskarsmi starp abām jomām.

**Plašāks atbalsta un aprūpes spektrs**

Pāreja uz tādiem sociālajiem pakalpojumiem, kas veicina cilvēktiesības, nozīmē arī to, ka visā cilvēka dzīves ciklā jāsniedz daudz plašāks aprūpes un atbalsta pakalpojumu spektrs. Tas ietver tādus pakalpojumus kā agrīnā intervence, izglītības pakalpojumi, profesionālā izglītība un darba iespējas, dienas aprūpes pakalpojumi, ar atpūtu un ceļojumiem saistītie pakalpojumi un atbalsta pakalpojumi kopumā. Katrs no šiem pakalpojumiem var pārklāties viens ar otru un attiecas uz konkrētu cilvēku dzīves daļu (un vajadzībām).

**Aprūpes un atbalsta pakalpojumu pēctecība**

Svarīgi visas cilvēka dzīves laikā nodrošināt nepārtrauktu aprūpi un atbalstu; it īpaši pārejas posmu laikā. Starp visiem pakalpojumiem, kas paredzēti personām ar invaliditāti, jāattīsta stipras funkcionālās un informatīvās saites. Kā jau minēts, īpaši svarīgs aspekts ir tas, lai nodrošinātu vienmērīgu pāreju no viena vecuma posma uz otru.

**Plašāks politikas klāsts**

Šie trīs attīstības virzieni nozīmē, ka sociālo pakalpojumu sniedzējus ietekmē arī plašāks politikas klāsts. Iepriekš sociālos pakalpojumus galvenokārt ietekmēja veselības un sociālās aprūpes politika, savukārt tagad tos ietekmē arī nodarbinātības, izglītības, sociālo mājokļu, bērnu un vecu cilvēku aprūpe, kā arī saistītie finansējuma aspekti un tiesiskās sistēmas.

Ne tikai politika kļūst plašāka, tā aizvien biežāk tiek īstenota dažādos varas līmeņos (vietējā, reģionālā, valsts, Eiropas) vai ietver vairākus varas līmeņus vienlaicīgi. Tam labs piemērs ir publiskie iepirkumi, kur:

* Vispārējās vadlīnijas attiecībā uz noteikumiem ir noteiktas Eiropas līmenī (ES publiskā iepirkuma direktīva);
* ES tiesību akti ir jāpārnes valsts tiesību aktos dalībvalstīs;
* Vietējām un reģionālajām pašvaldībām ir jāīsteno nacionālā likumdošana.

## 

## II.2.2 Izpratne par sociālo pakalpojumu kvalitāti

2010.gadā Eiropas Savienības sociālās aizsardzības komiteja publicēja Brīvprātīgo Eiropas Kvalitātes Ietvaru, kura mērķis ir veidot kopīgu izpratni par sociālo pakalpojumu kvalitāti Eiropas Savienībā. Ietvara mērķis ir mudināt valsts iestādes ievērot kvalitātes principus, norādot, ka tas varētu ievērojami uzlabot savu spēju organizēt un nodrošināt augstas kvalitātes sociālos pakalpojumus.

Pamatojoties uz šiem principiem un sadarbībā ar tās biedriem, EASPD ir izstrādājis 10 galvenās kvalitātes prasības sociālajiem pakalpojumiem:

1. Pakalpojumiem jāveicina pilnīga līdzdalība, iekļaušana un vienlīdzīgas iespējas;
2. Pakalpojumus jāveido ap cilvēkiem ar invaliditāti un viņu mainīgām vajadzībām: pielāgoti – uz personu centrēti pakalpojumi;
3. Pakalpojumiem jābūt sabiedrībā balstītiem, t.i. jāsakņojas sabiedrībā;
4. Pakalpojumi jāveido ciešā sadarbībā ar visām ieinteresētājām pusēm;
5. Pāreja no holistiskas pieejas uz daudzpusīgu pieeju;
6. Pakalpojumus jānodrošina atbilstošam, izglītotam un labi vadītam personālam;
7. Jāļauj palikt kopā sociālajam tīklojumam (ģimenei u.c.);
8. Pakalpojumiem jābalstās uz iesaistīto pušu sadarbību;
9. Pakalpojumam jānodrošina visu pakalpojuma saņēmēju drošība;
10. Jādod iespējas veikt reālas un informācijā balstītas izvēles.

## II.2.3 Sociālie pakalpojumi kā risinājums

Ir skaidrs, ka sociālo pakalpojumu sniedzēju loma un darbība ir daudzkārt daudzveidīgāka, plašāka un sarežģītāka, nekā tā būtu bijusi pirms gadsimta. Tādēļ ir nepieciešams, lai politikas plānotāji izveidotu sistēmas, kas vienlaikus spētu reaģēt uz šīm pārmaiņām un ļautu sociālo pakalpojumu sniedzējiem sekmīgi nodrošināt to, lai personas ar invaliditāti varētu izmantot savas tiesības. Politikas plānotājiem ir jāizveido tiesiskais regulējums un politika, kas sekmētu un veicinātu pakalpojumu sniedzējiem iespējas īstenot šīs izmaiņas un kvalitātes prasības savas darbības ietvaros.

Tomēr, ne tikai politikas veidotāji var sekmēt šo pāreju. Un tā nav arī vienīgi personu ar invaliditāti organizāciju atbildība. Tas ir arī pakalpojumu sniedzēju pienākums atbalstīt un iedrošināt politikas veidotājus šajā procesā, sniedzot norādījumus, zināšanas un konsultācijas par to, kā pārliecināties, šī pāreja ir veiksmīga un pilnībā iekļaujoša. Pakalpojumu sniedzējiem ir arī jārīkojas, lai pārliecinātos, ka tie ir "daļa no risinājuma, nevis problēma", īstenojot ANO Konvenciju par personu ar invaliditāti tiesībām.

# II.3 Pašreizējā sociālo pakalpojumu situācija Eiropā

## II.3.1 Labklājības modeļu dažādība

“*Labklājība ir jēdziens, kas ir atkarīgs no kultūras atšķirībām. Kultūras atšķirības skaidro labklājības jēdzieniem dažādību Eiropas valstīs. Turklāt labklājību pati par sevi nav pat iespējams tulkot vairākās valodās: ja nav jēdzienu, nav vārdu! Un tur, kur tas ir tulkots, nav skaidrs, ka nozīme ir viena un tāda pati*.” Robert Urbé

Ņemot vērā vēsturisko daudzveidību Eiropā, tas nav pārsteidzoši, ka pastāv dažādas Eiropas labklājības sistēmas. Nesenā Caritas ziņojumā teikts, ka pastāv piecas plašas sociālās labklājības sistēmas Eiropā:

* Liberālā "Beveridge" sistēma, kurā dominē nabadzīgas sociālās drošības sistēmas un sociālie pabalsti. Vienkāršas apdrošināšanas un valsts veselības aizsardzības sistēmas kopā ar bērnu pabalstiem ir galvenās šo sistēmu iezīmes. Tipiski piemēri ir Lielbritānija, Īrija, ASV, Kanāda un Austrālija.
* Konservatīvā "Bismarck" sistēma, kurā dominē tradicionālā ģimenes loma, apgādnieka modelis, organizēta kā apdrošināšanas sistēma, sociālie pabalsti balstās uz iemaksām, u.c .Tipiski pārstāvji ir Vācija, Beļģija, Austrija, Luksemburga un pat Francija.
* Sociāldemokrātiskā "Ziemeļu" sistēma, kura koncentrējas uz augstiem sociāliem pabalstiem un tās pamats ir universālisms, sociālās tiesības visiem un vienlīdzība. Šāda sistēma darbojas Zviedrijā, Dānijā, Norvēģijā un, daļēji, Somijā un Islandē.
* Vidusjūras modelis, diezgan tuvs Bismarck modelim ar mazāk izdevīgiem pabalstiem, un ar nevienlīdzīgi attīstītām sociālās apdrošināšanas jomām. Tas ietver Itāliju, Spāniju, Portugāli un Grieķiju.
* "Centrālās un Austrumeiropas" sistēma, tā attiecas uz tām valstīm, kas krasi mainīja visu politisko un sociālo sistēmu pēc 1989.gada. To vienīgais kopīgais aspekts ir tas, ka viņi nav izvēlējušies vienu no esošajiem četriem modeļiem un gala rezultātā ir izveidotas sistēmas, kuras ietver sastāvdaļas no visām sistēmām. Šie modeļi joprojām vēl tiek izstrādāti.

## II.3.2 Dažādas sistēmas nenozīmē dažādas problēmas

Ir svarīgi atzīmēt, ka pastāv acīmredzami nozīmīgas atšķirības starp sociāliem pakalpojumiem dažādās valstīs. Tāpēc svarīgs ir jautājums - vai ir iespējams salīdzināt situāciju atbalsta pakalpojumos Spānijā ar situāciju Apvienotajā Karalistē? Vai ir iespējams salīdzināt Somiju un Rumāniju? Ja mēs raugāmies uz katras sistēmas attīstības līmeni, tad tas, protams, nav iespējams. Tomēr, ja mēs skatāmies, kādi jautājumi skar sociālo pakalpojumu sniedzējus katrā valstī, kopīgas problēmas parādās ātri. Tas ir īpaši gadījumā, ja palūkojamies uz ANO Konvencijas īstenošanu visā Eiropā. Neviena valsts nav pilnībā to īstenojusi un pat valstis ar visaugstāko attīstības līmeni pieliek daudz pūļu, lai veiktu izmaiņas svarīgās jomās.

ANO Konvencijas noslēguma apsvērumos attiecībā uz ES uzsver to precīzi, piemēram, norādot, ka "visā Eiropā, cilvēki ar invaliditāti joprojām dzīvo iestādēs, nevis vietējās kopienās". Uzsvars uz “visu Eiropu”un nevis “Eiropu” skaidri parāda, ka visās Eiropas dalībvalstīs joprojām ir cilvēki ar invaliditāti, kuri dzīvo segregētās institūcijās. Dažas valstīs, pat visaugstāk attīstītajās, mēdz būt re-institucionalizācijas gadījumi, ja ir bijis veiksmīgs deinstitucionalizāacijas process, bet pēdējos gados tas ir apturēts vai pat atcelts. Kā aizbildinājums var tikt izmantota atsauce uz 2008 gada krīzi.

Līdzīgi argumenti var tikt izmantoti attiecībā uz iekļaujošās izglītības sistēmu attīsību un iekļaujošu darba tirgu. Tas skaidri parāda, ka galvenais šķērslis īstenojot ANO konvenciju ir ne tikai saistībā ar ekonomisko attīstību vai sociālo pakalpojumu sistēmu attīstības līmeni, bet, ka tas ir pirmkārt un galvenokārt par politisko gribu un apņemšanos.

Pkalpojumu sniedzējiem (papildus cilvēku ar invaliditāti organizācijām un citām ieinteresētajām pusēm), ir svarīga loma, lai pārliecinātu politikas veidotājus par sociālo pakalpojumu sistēmu attīstības nozīmi, kas pozitīvi veicinātu ANO Konvencijas īstenošanu.

## III.3.3 Kopējie izaicinājumi sociālajiem pakalpojumiem Eiropā

Papildus jautājumiem saistībā ar 19., 24. un 27. pantu, ir daudzas citas problēmas, kas ietekmē sociālos pakalpojumus visā Eiropā.

Lielākais jautājums, kas skar sociālo pakalpojumu sniedzējus visā Eiropā ir nepietiekama nozares atzīšana no politikas veidotāju puses un līdz ar to nepietiekams finansējums nozarē. Lai gan ir dažādu līmeņu finansējums, kā arī dažādi finansējuma modeļi, ir skaidrs, ka ir nepietiekams ilgtspējīgs publiskais finansējums sociālo pakalpojumu nozarē visās Eiropas valstīs. Situāciju, protams, ir pasliktinājis finansējuma samazinājums kopš 2008. gada izdevumiem sociālās aprūpes / atbalsta pakalpojumiem.

Sakarā ar demogrāfiskajām pārmaiņām, nevienlīdzības pieaugumu un finansējuma samazinājumu publiskiem izdevumiem sociālās aprūpes / atbalsta pakalpojumiem, ir vērojams gaidīšanas laika pieaugums, lai saņemtu kvalitatīvus pakalpojumus; tā rezultātā:

* Pazeminās pakalpojumu kvalitāte;
* Tas noved pie turpmākas (re) institucionalizācijas;
* Uzliek papildus spiedienu uz personu ar invaliditāti apkārtējo sociālo tīklu (ģimenēm uc); iespējams, vēl vairāk palielinot izslēgšanu no darba tirgus (jo īpaši sievietēm); u.c.

Bez tam dienvidu, rietumu un ziemeļu Eiropā ir arī būtiski jautājumi, kas saistīti ar nozīmīgu personāla trūkumu. Darbinieku pieņemšana un noturēšana darbā šajā nozarē joprojām ir svarīga problēma daudziem pakalpojumu sniedzējiem; galvenokārt tāpēc, ka nozarei trūkst pievilcības (alga zem vidējā līmeņa, darba apstākļi un apmācības iespējas). Tā kā daudzas darbavietas sociālajā sektorā pašlaik tiek aizpildītas ar speciālistiem, kuru izcelsme ir no Centrāleiropas un Austrumeiropas, var rasties jautājums, kā šī smadzeņu aizplūšana ietekmēs augstas kvalitātes pakalpojumu attīstību Centrālajā un Austrumeiropā. Līdztekus finansējuma trūkumam nozarē, šis apstāklis ir arī radījis nelegālas nodarbinātības pieaugumu sociālās aprūpes / atbalsta jomā. Citi jautājumi, kas ietekmē darbinieku pieņemšanu un noturēšanu darbā ietver dzimumu nelīdzsvarotību starp speciālistiem, kas strādā šajā nozarē (vidēji 80% darbinieku ir sievietes) un darbaspēka novecošana (lielākā daļa strādājošo ir vecāki par 40 gadiem).

Visā Eiropā, lielākā daļa sociālās aprūpes / atbalsta sektora profesionāļu nav pietiekami izglītoti, lai attīstītu uz cilvēktiesībām balstītus pakalpojumus; un jo īpaši uz ANO Konvenciju balstītus pakalpojumus. Lai sociālo pakalpojumu sniedzēji un nozares profesionāļi kļūtu par pārmaiņu veicinātājiem, daudz vairāk jādara, lai nodrošinātu, ka cilvēktiesību perspektīva ir labi saprotamas visiem profesionāļiem, kas strādā šajā nozarē.

# II.4 Eiropas risinājumi Eiropas problēmām

## II.4.1 Eiropas Padomes sniegtie risinājumi

Eiropas Padome aptver 47 dalībvalstis, un tai ir kompetences cilvēktiesību jomā; jo īpaši saistībā ar Eiropas Cilvēktiesību tiesu. Tā ietver arī " Ekspertu komiteju par cilvēku ar invaliditāti tiesībām", kuras mērķis ir palīdzēt dalībvalstīm veikt Eiropas Padomes rīcības plāna invaliditātes jomā popularizēšanu, īstenošanu, paveiktā darba kontroli un novērtēšanu.

Eiropas Padomes rīcības plāna invaliditātes jomā mērķis ir palīdzēt dalībvalstīm pastiprināt diskriminācijas novēršanas un cilvēktiesību pasākumus nacionālā līmenī. Tas nodrošina arī elastīgu ietvaru politisko lēmumu pieņēmējiem, lai iegūtu individualizētu plānu inovatīvu tiesību aktu, politikas un prakses invaliditātes jomā izstrādei un ieviešanai: satur 15 rīcības virzienus (skatīt sīkāku informāciju1. modulī).

## II.4.2 Risinājumi Eiropas Savienības līmenī

Eiropas Savienība un Eiropas Padome ir pilnībā nošķirtas organizācijas. Eiropas Savienība apvieno 28 dalībvalstis, un tai ir kompetences plašā politikas jomu diapazonā. Politiskā ziņā, tai ir daudz vairāk iespēju sasniegt un ietekmēt nacionālo politiku, nekā Eiropas Padomei. Turpmākā sadaļā ir uzskaitītas dažas no politiskajām Eiropas līmeņa nostādnēm, kas ietekmē sociālo pakalpojumu sniegšanu Eiropā. Šis ir nepilnīgs saraksts un apvieno galvenās pēdējo gadu politikas izstrādnes.

**Specifiski ar invalidtātes jautājumiem saistīti politikas dokumenti**

Līguma par Eiropas Savienības darbību 10. pantā teikts, ka "nosakot un īstenojot savu politiku un darbības, Savienība tiecas apkarot diskrimināciju dzimuma, rases vai etniskās izcelsmes, reliģijas vai pārliecības, invaliditātes, vecuma un seksuālās orientācijas ".

Kā skaidrots 1. modulī, Eiropas Savienība 2010. gadā ratificējusi ANO Konvenciju par personu ar invaliditāti, un līdz ar to izstrādājusi Eiropas stratēģiju invaliditātes jomā, kura satur 8 punktus.

Runājot par specifiskām darbībām, kas saitītas ar invaliditātes jautājumiem, ES ir veikusi pasākumus šādās jomās:

* Nodarbinātības vienlīdzības direktīva (Employment Equality Framework Directive), kuras mērķis ir apkarot diskrimināciju darba vietā uz invaliditātes, seksuālās orientācijas, reliģijas vai ticības un vecumu pamata.
* Eiropas Pieejamības akts, kura mērķis ir atvieglot uzņēmumiem iespēju nodrošināt pieejamus produktus un pakalpojumus visiem iedzīvotājiem ar pārrobežu pieeju, jo īpaši personām ar invaliditāti.

Eiropas Savienība ir daudzus gadus centusies vienoties par diskriminācijas novēršanas direktīvu, kuras mērķis būtu cīnīties pret diskrimināciju iepriekš minētajās jomās visās dzīves jomās. To pašlaik bloķē dalībvalstis Eiropas Savienības Padomē (nejaukt ar Eiropas Padomi). Tomēr Eiropas Komisija ir paudusi gatavību nodot savu priekšlikumu caur Padomi 2016 gadā.

**Vispārējās pieejamības sociālie pakalpojumi**

Papildus specifikai uz invaliditātes jautājumiem vērstai politikai, ES veic lielu darbu, lai attīstītu sociālo pakalpojumu tiesisko regulējumu. Tā kā sociālie pakalpojumi ir izslēgti no "Pakalpojumu direktīvas" , kuras mērķis ir Eiropas iekšējā tirgus liberalizācija, darbības jomām, Eiropas Komisija 2006. gada aprīlī publicēja paziņojumu par "Vispārējas nozīmes sociāliem pakalpojumiem" (VNSP).

Eiropa Savienība ietekmē vispārējās nozīmes sociālo pakalpojumu sektoru trīs galvenajās jomās:

* Nodarbinātība un darba apstākļi

Daudzas Eiropas politikas un darbības atbalsta apgalvojumu, ka vispārējās nozīmes sociālo pakalpojumu nozarē pastāv ievērojams darbavietu radīšanas potenciāls. Tās ietver arī EK 2012. gada darba dokumentu par "personīgo un ar mājokli saistīto pakalpojumu nodarbinātības potenciāla izmantošanu ", kā arī 2013.gada sociālo ieguldījumu paketi, aicinot saskatīt sociālos izdevumus kā vidēja termiņa un ilgtermiņa ieguldījumu, nevis kā izmaksas. Tomēr ietvars Eiropas līmenī vēl nav pilnībā izstrādāts, lai nozarē atraisītu darbavietu radīšanas potenciālu. Eiropas Parlamenta un Eiropas padomes direktīva par konkrētiem darba laika organizēšanas aspektiem prasa, lai ES valstīm nodrošināt, ka darba ņēmēju darba laiks atbilst visā ES piemērotajiem minimālajiem standartiem. Eiropas sociālais dialogs ir vēl viens instruments, kura mērķis ir uzlabot darba apstākļus darba ņēmējiem Eiropā. Pašlaik notiek process, lai nodrošinātu, ka sociālo pakalpojumu darba devēji tiek pārstāvēti Eiropas līmenī. Tas ļautu Eiropas mērogā apspriest kopējās nostājas ar pārstāvjiem no sociālo pakalpojumu jomas arodbiedrībām.

* Publiskais iepirkums un valsts atbalsta noteikumi

Eiropas Savienība nosaka tiesisko regulējumu attiecībā uz publiskiem iepirkumiem un valsts atbalsta noteikumus, lai nodrošinātu valsts un pašvaldību iestādes, uzņēmumus un NVO ar skaidriem, ilgtspējīgiem un mūsdienīgiem noteikumiem un saistībām. 2011. gada decembrī Eiropas Komisija sagatavoja paziņojumu par vispārējas nozīmes pakalpojumu kvalitātes sistēmu Eiropā. Pēc šīs publikācijs Eiropas Savienība vienojās par jaunas Publiskā iepirkuma direktīvas izstrādi, ar ko modernizēja ES publiskā iepirkuma noteikumus un vairāk koncentrējās uz "ekonomiski visizdevīgāko piedāvājumu", nevis tikai lētāko piedāvājumu. ES vienojās arī par jauniem valsts atbalsta noteikumiem, lai uzņēmumi un organizācijas, nekropļotu konkurenci. Abi jaunie dokumenti ir būtiski, veidojot pareizu vidi sociālo pakalpojumu sniedzējiem, lai veiksmīgi īstenotu savus pasākumus.

* Sociālā inovācija

Eiropas Savienība finansē inovatīvus sociālo pakalpojumu sniedzēju projektus visā Eiropā, izmantojot gan savus tiešos fondus, gan struktūrfondus. Eiropas struktūrfondu un investīciju fondu summa laikposmam no 2014-2020 gadam ir 351.8 miljardi eiro un ietver Eiropas Sociālo fondu, Eiropas Reģionālās attīstības fondu, utt. Sociālā inovācija ir viena no galvenajām ieguldījumu prioritātēm abiem šiem fondiem. ES finansē inovatīvus projektus, organizējot projektu konkursus inovatīviem projektiem konkrētās jomās.

**Eiropas nodarbinātības politika**

Pēdējos gados Eiropas Savienība ir arvien aktīvāka Nodarbinātības politikas jomā; jo īpaši izmantojot gan Jaunatnes garantiju un vadlīnijas, lai mazinātu ilgtermiņa bezdarbu. Lai gan Jaunatnes garantija un vadlīnijas nav īpaši vērstas uz personām ar invaliditāti, tās abas attiecas uz sociāliem pakalpojumiem nodarbinātības atbalsta jomā. Jaunatnes garantiju ietver dalībvalstu apņemšanos nodrošināt, ka četru mēnešu laikā pēc skolas beigšanas vai darba zaudēšanas, jaunieši līdz 25 gadu vecumam var vai nu atrast labas kvalitātes darbu, atbilstošu savai izglītībai, prasmēm un pieredzei; vai apgūt izglītību, prasmes un pieredzi, izmantojot mācekļa, stažēšanās iespējas vai turpinot izglītību. Kaut arī Jaunatnes garantija uz papīra ir atvērta visiem, realitāte ir tāda, ka tā vai nu izslēdz personas ar invaliditāti vai nav piemērota, lai nodrošinātu viņu papildus atbalsta vajadzības. Dalībvalstīm dotās vadlīnijas, lai risinātu ilgtermiņa bezdarbu, šajā saistībā ir daudz labākas, jo tās ietver vienotu regulējumu personalizētam atbalstam starp visām attiecīgajām ieinteresētajām personām.

**Eiropas ekonomiskā un sociālā politika**

ES ir kompetences ekonomiskajā politikā, kad runa ir par ilgtermiņa mērķu sasniegšanu: stratēģija Eiropa 2020 un Stabilitātes un izaugsmes pakts. Stratēģija Eiropa 2020 ir desmit gadu stratēģija, kuras mērķis ir panākt gudru, ilgtspējīgu un iekļaujošu izaugsmi visā Eiropā. Stabilitātes un izaugsmes pakts ir par to, lai nodrošinātu, ka dalībvalstis ievēro stabilas valsts finanses un izvairītos no pārmērīga budžeta deficīta.

Eiropas Savienības galvenais instruments, lai nodrošinātu dalībvalstu politiku koordināciju īstenojot abas šīs stratēģijas ir Eiropas semestris. Eiropas semestris ir dialoga process starp Eiropas Komisiju un dalībvalstīm, lai koordinētu valstu politiku izstrādi saskaņā ar divām iepriekš minētajām stratēģijām. Eiropas semestra process ietver ieteikumus dalībvalstīm tādās jomās kā valsts izdevumi, darba tirgus, izglītība un aprūpes politika, tā ietekmējot saistītu ar sociālo pakalpojumu sniedzēju darbu valsts politiku.

# BIBLIOGRĀFIJA/IETEICAMĀ LITERATŪRA

* Caritas Europa (2013): [The Future of the Welfare State](http://www.caritas.eu/functions/policy-advocacy/future-of-the-welfare-state)
* Council of Europe (2007): [Integrated social services in Europe](https://books.google.be/books?hl=en&lr=&id=apg1WPiq-ToC&oi=fnd&pg=PA7&dq=social+services+in+europe&ots=swAtYvAMEO&sig=DnyDChd_c2uE9qx4bOzTMJ1S-T0#v=onepage&q=social%20services%20in%20europe&f=false)
* EU documents
* European Commission (2006): [Services in the internal market directive](http://eur-lex.europa.eu/legal-content/EN/TXT/?uri=celex%3A32006L0123)
* European Commission (2006): [Communication on Social Services of General Interest in the European Union](http://eur-lex.europa.eu/legal-content/EN/TXT/?uri=URISERV%3Al33230) (available in all EU languages).
* European Commission (2008): [Proposal for a European Anti-discrimination Act](http://eur-lex.europa.eu/legal-content/en/ALL/?uri=CELEX:52008PC0426)
* European Commission (2011): [Study on Social Services of General Interest](https://www.google.be/url?sa=t&rct=j&q=&esrc=s&source=web&cd=4&cad=rja&uact=8&ved=0ahUKEwiyyfij5-zJAhVEPxQKHVTxB0YQFgg3MAM&url=http%3A%2F%2Fec.europa.eu%2Fsocial%2FBlobServlet%3FdocId%3D7688%26langId%3Den&usg=AFQjCNFDoY_7qBw1IZa70_QqZo1lmzRe5w&sig2=dfyh_Y5mSYy_dIkeKq_vMA)
* European Commission (2012): [Staff Working Document on Exploiting the employment potential of the personal and household services](https://www.google.be/url?sa=t&rct=j&q=&esrc=s&source=web&cd=2&cad=rja&uact=8&ved=0ahUKEwiklKe_0-DJAhXKchQKHV5kBs4QFggpMAE&url=http%3A%2F%2Feur-lex.europa.eu%2Flegal-content%2FEN%2FTXT%2F%3Furi%3Dcelex%3A52012SC0095&usg=AFQjCNEXitwy6IxVDvugAVeWkFyKNu-VpA&sig2=5ii6WRgp6piR5DWOo9Y3Ww&bvm=bv.110151844,d.d24)
* European Commission (2013): [Social Investment Package](https://www.google.be/url?sa=t&rct=j&q=&esrc=s&source=web&cd=3&ved=0ahUKEwiyjNLx0-DJAhXJWRQKHZISCS4QFggpMAI&url=http%3A%2F%2Fec.europa.eu%2Fsocial%2FBlobServlet%3FdocId%3D9761%26langId%3Den&usg=AFQjCNEHusky8PXloS15d-PXOCRa0z5KrA&sig2=mWRCIEGphWWlV6BzUPJirw&cad=rja)
* European Commission (2015): [Proposal for a European Accessibility Act](http://ec.europa.eu/social/main.jsp?langId=en&catId=89&newsId=2400)
* European Directive on [Equal Treatment in employment and occupation](http://eur-lex.europa.eu/LexUriServ/LexUriServ.do?uri=CELEX:32000L0078:en:HTML) (2000)
* [European Disability Strategy 2010-2020](https://www.google.be/search?q=european+disability+strategy&ie=utf-8&oe=utf-8&gws_rd=cr&ei=tXRxVuqPLMW7UYHLgtAK)
* European Union (2003): [Working Time Directive](http://ec.europa.eu/social/main.jsp?catId=706&langId=en&intPageId=205)
* European Union (2013): [Youth Guarantee](http://ec.europa.eu/social/main.jsp?catId=1079)
* European Union (2014) [Grant Block Exemption Regulation](http://eur-lex.europa.eu/legal-content/EN/TXT/?uri=CELEX%3A32014R0651) (State Aid rules)
* European Union (2014) [Public Procurement Directive](http://eur-lex.europa.eu/legal-content/EN/TXT/?uri=uriserv:OJ.L_.2014.094.01.0065.01.ENG)
* European Union (2015): [Council Recommendation on the integration of the long-term unemployed into the labour market](file:///\\TRONE\Public\Projects%202015\D-LoT\ACTIVITIES\III.1.a%20Training%20Modules\Module%20II\data.consilium.europa.eu\doc\document\ST-14361-2015-INIT\en\pdf)
* [International Covenant on Civil and Political Rights](http://www.ohchr.org/en/professionalinterest/pages/ccpr.aspx) and the [International Covenant on Economic, Social and Cultural Rights](http://www.ohchr.org/EN/ProfessionalInterest/Pages/CESCR.aspx) (1966)

## Citi dokumenti

* Social Protection Committee: [Voluntary European Quality Framework](https://www.google.be/url?sa=t&rct=j&q=&esrc=s&source=web&cd=1&ved=0ahUKEwjm5MaOx-DJAhWB7BQKHbu8A1sQFggfMAA&url=http%3A%2F%2Fec.europa.eu%2Fsocial%2FBlobServlet%3FdocId%3D6140%26langId%3Den&usg=AFQjCNGE_ZJUxGM9hII6qC12hEVmUVbriA&sig2=S0oDaLRreEpBRHudM4noUw&cad=rja) (2010)
* UN Committee on the Rights of Persons with Disabilities (2015) [Concluding Observations on the initial report of the EU](https://www.google.be/url?sa=t&rct=j&q=&esrc=s&source=web&cd=9&cad=rja&uact=8&ved=0ahUKEwjNk8eNyuDJAhXG2CwKHeC3DbEQFghOMAg&url=http%3A%2F%2Fwww.euroblind.org%2Fmedia%2Fprojects%2FUN-CRPD-Concluding-observations-on-EU-initial-report.doc&usg=AFQjCNG6JHeZU-Nn6HppleJiWE0c0f4RvQ&sig2=Z0gWBJ9XJiVDyPiyCQqA4Q)
* [United Nations Convention on the Rights of Persons with Disabilities](http://www.un.org/disabilities/default.asp?id=150) (2006)
* [United Nations Declaration of Human Rights](http://www.un.org/en/universal-declaration-human-rights/) (1948)
* United Nations: [Standard Rules on the Equalisation of Opportunities for Persons with Disabilities](http://www.un.org/esa/socdev/enable/dissre00.htm) (1993)

## RESURSI

* Council of Europe: [Committee of Experts on the Rights of Persons with Disabilities](http://www.coe.int/t/democracy/committees_en.asp)
* Council of Europe: [Disability Action Plan 2006-2015](http://www.coe.int/t/e/social_cohesion/soc-sp/integration/02_council_of_europe_disability_action_plan/)

IZDALES BEIGAS

1. [European Union’s 2006 Communication on Social services of general interest in the European Union gives the freedom to Member](file:///C:\Users\lenovo\Downloads\States%20http:\eur-lex.europa.eu\legal-content\EN\TXT\HTML\%3furi=URISERV:l33230&from=EN) [↑](#footnote-ref-1)